CELEX: 62012CN0071
Language: et
Date: 2012-02-10 00:00:00
Title: Kohtuasi C-71/12: Eelotsusetaotlus, mille on esitanud Qorti Kostituzzjonali (Malta) 10. veebruaril 2012 — Vodafone Malta Limited ja Mobisle Communications Limited versus L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita ta’ Malta dwar il-Komunikazzjoni

21.4.2012   
            
            
               ET
            
            
               Euroopa Liidu Teataja
            
            
               C 118/16
            
         Eelotsusetaotlus, mille on esitanud Qorti Kostituzzjonali (Malta) 10. veebruaril 2012 — Vodafone Malta Limited ja Mobisle Communications Limited versus L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita ta’ Malta dwar il-Komunikazzjoni
   (Kohtuasi C-71/12)
   2012/C 118/25
   Kohtumenetluse keel: malta
   
      Eelotsusetaotluse esitanud kohus
   
   Qorti Kostituzzjonali
   
      Põhikohtuasja pooled
   
   
      Apellandid: Vodafone Malta Limited, Mobisle Communications Limited
   
      Vastustajad: L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita ta’ Malta dwar il-Komunikazzjoni
   
      Eelotsuse küsimused
   
   Kas Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja teenustega seotud lubade andmise kohta (loadirektiiv) sätted, eriti artiklid 12 ja/või 13 keelavad liikmesriikidel kehtestada elektroonilise side operaatoritele („operaatorid”) sellise maksu:
   
               a)
            
            
               mis on riigi tasandi õigusnormiga kehtestatud maks nimetusega aktsiisimaks;
            
         
               b)
            
            
               mida arvutatakse protsendina tasudelt, mis mobiiltelefonioperaatorid kehtestavad oma klientidele teenuste eest, mida operaatorid neile osutavad, välja arvatud teenused, mille kohta on seaduses ette nähtud erand;
            
         
               c)
            
            
               mida maksavad mobiiltelefonioperaatoritele nende kliendid individuaalselt ja mille seejärel kannavad tollile edasi kõik mobiiltelefoniteenuseid pakkuvad operaatorid ning mida on kohustatud tasuma ainult operaatorid, mitte muud äriühingud, sealhulgas need äriühingud, kes pakuvad muid elektroonilise side võrke ja teenuseid?